open-index/open-wikipedia-markdown huggingface dataset:
Live Hits

**Live Hits** הוא אלבום ה-DVD הראשון של הזמרת מלאני סי אשר יצא ב-30 באוקטובר 2006 על ידי רד גירל רקורדס. האלבום הוא הופעה חיה של הזמרת ברום מזרח לונדון במהלכה היא מופיעה עם שירים משלושת אלבומיה הראשונים בגרסאות אקוסטיות וגרסאות רגילות. האלבום מכר 100 אלף עותקים בעולם.

בנוסף האלבום גם כולל קטעי ראיונות, קטעי מאחורי הקלעים, תמונות, וגרסאות מחודשות למספר שירים.

## רשימת השירים במופע
**מערכה ראשונה - ביצועים אקוסטים**
# "Beautiful Intentions"
# "Be The One"
# "If That Were Me"
# "Here It Comes Again"
# "Why"
# "Better Alone"
# "Here & Now"
# "Reason"

**מערכה שנייה - ביצועים רגילים**
# "Beautiful Intentions"
# "Yeh Yeh Yeh"
# "Home"
# "Northern Star"
# "Never Be the Same Again"
# "When You're Gone"
# "Goin' Down"
# "Next Best Superstar"
# "You'll Get Yours"
# "First Day of My Life"
# "I Turn to You"

## קישורים חיצוניים

## הערות שוליים

קטגוריה:אלבומי מלאני סי
קטגוריה:אלבומי וידאו באנגלית
קולובוס ירוק

**קולובוס ירוק** (שם מדעי: *Procolobus verus*) הוא מין של קוף אפריקני יחידי בסוג **קולובוס ירוק**, לאחר שבעבר השתייך לסוג קולובוס. בעבר נכללו בסוג זה מינים רבים, אך הם הועברו לסוג קולובוס אדום (*Piliocolobus*). מין זה נותר היחיד בסוגו והוא כנראה הקטן שבמיני הקולובים האמיתיים.
## מאפיינים
תפוצת הקוף היא ביערות הגשם של מערב אפריקה לאורך סיירה לאון עד ניגריה, אך אוכלוסייתו מצטמצמת עקב כריתת יערות וציד אנושי. עם זאת הוא משגשג בכמה תת-יערות נידחים.

הקולובוס הוא קוף קטן במשקל 4.6 קילוגרם בזכרים ו-4.1 קילוגרם בנקבות ואורכו עד 43 סנטימטרים בממוצע. הוא קיבל את שמו עקב צבע הפרווה שצבעה ירוק-זית, אך הגפיים והחזה בהירים עד לבנים והפנים אפורות. לקוף אף קצר ודק ולחיים רחבות. הלסתות קצרות יחסית ומבנה השיניים מותאם לאכילת עלים.

הקוף מצוי על ענפי היערות הטרופיים של מערב אפריקה ומחפש עלים צעירים ולעיתים גם פירות וזרעים שונים כשהוא מוצא. הוא מסתובב לרוב בחבורות קטנות הנוטים לקרוא קריאות רמות למראה איום. התזונה בצמרות העצים מסוכנת מאוד לקוף, והוא נראה לעיתים בחברת קופים אחרים כמו גנון דיאנה המשקיף על אויבים לצידו. הטורפים העיקריים למין כוללים עופות דורסים שונים (בעיקר עיט כתר), פיתוניים, שימפנזות ונמרים.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי פייר-ז'וזף ואן בנדן
קטגוריה:קולובים
קטגוריה:יונקים יחידים בסוגם
קטגוריה:ניגריה: יונקים
קטגוריה:יונקים ביערות הגשם האפריקאים
Partytime!

**** (בעברית: **זמן לחגוג!**) הוא מיני-אלבום של הזמרת גלוריה אסטפן אשר יצא ב-1998 על ידי אפיק רקורדס. האלבום יצא כפורמט של תקליטור ולא של אלבום והוא כולל שיר אחד ארוך בשם "The Party Time Megamix", שיר באורך של 22 דקות שכולל מחרוזת של שירים מכל מיני שנים בקריירה של אסטפן בגרסאות מחודשות.

## רקע
דיסק זה יצא במקביל לאלבומה , על מנת לקדם את האלבום, אותו מהלך אותו עשה גם עם מחרוזת הרמיקסים  אשר יצאה באותה התקופה. הדיסק הופץ ברשת החנויות טארגט בלבד והוא כולל בתוכו חלק מלהיטיה הגדולים ביותר כדוגמת "Conga".

## רשימת רצועות
* "Dr. Beat"
* "Conga"
* "I'm Not Giving You Up"
* ""
* "Rhythm Is Gonna Get You"
* "1-2-3"
* "Get on Your Feet"
* "Everlasting Love"
* "Turn the Beat Around"

## קישורים חיצוניים

*  באתר Discogs

## הערות שוליים

קטגוריה:מיני-אלבומים מ-1998
קטגוריה:אלבומי גלוריה אסטפן
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:מיני-אלבומי חברת אפיק רקורדס
Yara

**YARA** הוא כלי לאיתור וזיהוי תוכנות זדוניות (או קבצים אחרים) על ידי יצירת סט כללים וחוקים המחפשים מאפיינים ספציפיים שיסייעו לזיהוי התוכנה כזדונית. YARA פותח כפרויקט קוד פתוח על ידי ויקטור אלווארז מחברת virusTotal והוא פועל בצורה של איתור התוכנות הזדוניות על סמך תבניות טקסטואליות או בינאריות, כאשר במקרה שתוכנה זדונית תענה לאחד מהכללים שיצוין באותן תבניות, היא תזוהה כתוכנה זדונית.

## תיאור כללי
YARA נוצר לראשונה בנובמבר 2013 על ידי ויקטור אלווארז ונכתב בשפת C. מקור השם YARA הוא ראשי תיבות של Yet Another Recursive Acronym (עוד ראשי תיבות רקורסיביים) או של Yet Another Ridiculous Acronym (עוד ראשי תיבות מגוחכים). תחביר הטקסט של שפת התכנות של YARA המשמשת לכתיבת התבניות הטקסטואליות או הבינאריות זהה ברובו לתחביר של שפת C.

**תחביר בסיסי של YARA:** 
```c
rule Example
{

 condition:
 falsh

}
```

הסבר:

בשורת הקוד הראשונה אנו מציינים את שם הכלל/החוק, לאחר כתיבת המילה השמורה rule. שם זה ישמש כמזהה הכלל. תחביר מילות המפתח מחויב להתאים למוסכמות הלקסיקליות של שפת C, כך שהן יכולות להכיל כל תו אלפאנומרי (אות או מספר) או קו תחתון, אך התו הראשון לא יכול להיות ספרה, הן רגישות לאותיות רישיות ואינן יכולות לעלות על 128 תווים. כמו כן, קיימות מילים רבות שמהוות מילות שמורות וחל איסור להשתמש בהן כמילות מפתח.

לאחר מכן, תחת המילה השמורה **condition**, אנו מציינים ביטוי או ערך בוליאני שיקבע את המקרים בהם קובץ שהמאפיינים שצוינו יימצאו בו יזוהה כתוכנה זדונית. בדוגמת הקוד שהוכנסה לעיל, לא צוין אף מאפיין לקוד זדוני ועל כן תחת condition לא ציינו אף ביטוי בוליאני, אלא את הערך הבוליאני Falsh.

שתי שדות אלו (rule וcondition) הן שדות חובה לבניית תבנית בYARA, אך לרוב כמעט ולא יהיה ניתן למצוא שימוש בתבנית YARA ללא שימוש גם בשדה string, בו אנו מנסחים את המחרוזות הטקסטואליות או הבינאריות שישמשו כמאפיינים של התוכנות הזדוניות ובנוגע אליהן, תחת condition, נגדיר את התנאים.

**דוגמה לתחביר של YARA עם ציון מזהים:** 
```c
rule Example
{
 strings:
 $example_text_string = "Here you enter text"
 $example_hex_string = { E2 34 A1 C8 23 FB }

 condition:
 $example_text_string or $example_hex_string
}
```

הסבר:

תחת rule הגדרנו את מזהה הכלל. כעת פתחנו את בלוק התבנית עם סוגריים מסולסלים וציינו שני מזהים לתוכנות זדוניות, האחד עם תווי טקסט והשני עם תווים הקסדצימלים. לאחר מכן, תחת condition הגדרנו מהן התנאים בהן אם נזהה בקובץ מסוים את המאפיינים שתחת string הוא יזוהה כקובץ זדוני. במקרה הספציפי הזה קבענו שאם נמצא קובץ שיימצא בו אחד משני המאפיינים שצוינו, הוא יזוהה כקובץ זדוני. במקרים אחרים, היינו יכולים להגדיר תחת condition תחביר של and ולא or וכך, רק אם שני המאפיינים שצוינו תחת string זוהו בקובץ הזדוני, הוא יוגדר כקובץ זדוני. לדוגמה: 
```c
$example_text_string and $example_hex_string
```

ל-YARA תחביר רחב, הכולל גם שימוש בלולאות, תגי meta ועוד ובערך זה נסקר התחביר הבסיסי שלה בלבד.

## קישורים חיצוניים
* 
* פרויקט YARA בGitHub
* התיעוד של פרוייקט YARA
* עורך קוד ייעודי עבור YARA
* כתיבת כללי yara באמצעות פייתון

## הערות שוליים

קטגוריה:שפות תכנות
וניאמין קאברין

**וניאמין קאברין** (בלידתו **וניאמין (או בנימין) זילבר**; ברוסית: **Вениамин Александрович Каверин**; 19 באפריל 1902, פסקוב – 2 במאי 1989, מוסקבה) היה סופר יהודי סובייטי.

## קורות חיים
וניאמין זילבר נולד ב-19 באפריל 1902 בפסקוב, הצעיר מששת הילדים של זוג יהודים מתבוללים. אביו, הבל זילבר, היה קאפלמייסטר צבאי ואימו, חנה, ניהלה חנות לכלי נגינה. שניים מאחיו הגדולים הם: לב זילבר ואלכסנדר זילבר. גיסו, בעלה של אחותו הגדולה לאה - סופר יורי טיניאנוב. בשנת 1912 נרשם לגימנסיה לבנים בעיר פסקוב, ב-1924 סיים תואר ראשון באוניברסיטת סנקט פטרבורג ובשנת 1929 קיבל תואר שלישי בספרות.

בשנת 1922 פרסם את היצירה הראשונה שלו תחת שם העט "וניאמין קאברין". באותה תקופה הוא היה חבר בחבורה ספרותית בשם "אחים סרפיון" ביחד עם מיכאיל זושצ'נקו. 

את ספרו המפורסם ביותר, "שני קפיטנים" קאברין כתב בשלבים, כאשר הכרך השני פורסם רק בשנת 1945. עבור הכרך הראשון, קאברין קיבל פרס ברית המועצות בשנת 1944. בשנים 1955 ו-1976 על בסיס הספר צולם סרט קולנוע ובשנת 2001 הועלה מחזה.

בשנת 1958 וניאמין קאברין היה בין הסופרים הבודדים שלא השתתפו בגינוי של בוריס פסטרנק. בהמשך הוא גם חתם על העצומה להגנה על יולי דניאל (אף הוא סופר יהודי) ואנדריי סיניאבסקי.

נפטר במוסקבה בשנת 1989.

על פעילותו הספרותית הענפה, הוענקו לקאברין מספר עיטורי ברית המועצות. אסטרואיד 2458 Veniakaverin נקרא על שמו.
## משפחתו
היה נשוי ללידיה טיניאנוב, אחותו של הסופר יורי טיניאנוב. לזוג היו שני ילדים: נטליה קאברין (1924 - 2014), מדענית בתחום פרמקולוגיה, וניקולאי קאברין (1933- 2014), פרופסר לוירולוגיה.
## קישורים חיצוניים

* קורות חיים
* 
* 

## הערות שוליים

קטגוריה:סופרים יהודים סובייטים
קטגוריה:סופרים יהודים רוסים
קטגוריה:מחזאים סובייטים
קטגוריה:תסריטאי קולנוע סובייטים
קטגוריה:סופרים סובייטים הידועים בשם עט
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:מעוטרי עיטור הידידות בין העמים
קטגוריה:בוגרי אוניברסיטת סנקט פטרבורג
קטגוריה:אישים הקבורים בבית העלמין וגנקובסקויה
קטגוריה:סובייטים שנולדו ב-1902
קטגוריה:סובייטים שנפטרו ב-1989
פיאט 147

**פיאט 147** (באיטלקית : **Fiat 147**) היא מכונית סופרמיני המוגדרת כמכונית קומפקטית  מבית פיאט אשר יוצרה בין השנים 1987–1976 על ידי **Fiat Automoveïs**  בברזיל, בין השנים 1986–1982 על ידי -**Fiat Concord**  בארגנטינה, בין השנים 1984 - 1979 בקולומביה, ובין השנים 1988–1981 בוונצואלה על ידי חברות בת של קונצרן הרכב האיטלקי **[[פיאט]]** 

## "פיאט 147"

* "פיאט 147" נבנה על בסיס דגם פיאט 127.
* מנוע קדמי - רוחבי.
* סוג הנעה : הנעה קדמית.
* סוגי מנועים: מנועי בנזין, מנוע דיזל
* קיבולת מכל דלק - 52 ליטר
* בין השנים 1987 - 1986 יוצרו בברזיל 709,230 יחידות, מתוכן שווקו בברזיל 536,591 יחידות

## תצורות
* 3 דלתות - האצ'בק.
* 2 דלתות - סדאן (פיאט אוג'י).
* 3 דלתות - סטיישן (פיאט פנורמה).
* 2 דלתות - טנדר (פיאט פיורינו).
* 3 דלתות - מסחרית (פיאט פיורינו).

## גלריה

קובץ:Early Fiat 147 Itanhaém.jpg | "פיאט 147"
קובץ:1982 Fiat 147 1300 GLS rear right.jpg | "פיאט 147" דגם "1300 GLS", שנת 1982
קובץ:Fiat Panorama Assisi 1983.jpg | "פיאט 147 פנורמה", שנת 1983 - סטיישן
קובץ:Fiat 127 Panorama in Florence-rear.jpg | "פיאט 147 פנורמה" - סטיישן
קובץ:El Fiat Fiorino pickups ano 1985.jpg | "פיאט פיורינו", שנת 1985 - טנדר
קובץ:Fiat Fiorino Pickup Gen1 1983-1988 backleft 2011-09-25 A.jpg | "פיאט פיורינו" - טנדר
קובץ:Fiat Oggi 1300 CS 1984.jpg | "פיאט אוג'י", דגם "1300 CS" שנת 1984, סדאן
קובץ:1984 Fiat Oggi 1300.jpg | "פיאט אוג'י", שנת 1984
קובץ:Fiat 147 Fiorino 1300 (15411681533).jpg | "פיאט 147 פיורינו"
קובץ:1983 Fiat Fiorino Furgão.jpg | "פיאט 147 פיורינו", שנת 1983


## ראו גם
* פיאט
* פיאט קרונוס
* פיאט אלבה

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
147
קטגוריה:דגמי מכוניות שהושקו ב-1976
קטגוריה:כלי רכב המיוצרים בארגנטינה
קטגוריה:כלי רכב המורכבים בברזיל
קטגוריה:כלי רכב המורכבים בוונצואלה
קטגוריה:כלי רכב המורכבים בקולומביה
מיינדזיז'ץ' (מחוז)

**מחוז מיינדזיז'ץ**' (בפולנית: **Powiat międzyrzecki**) הוא מחוז בפרובינציית לובוש במערב פולין. המחוז הוקם בתחילת ינואר 1999 בעקבות הרפורמות בשלטון המקומי בפולין שהתקבלו בשנת 1998. המרכז המינהלי של המחוז והעיר הגדולה ביותר היא מיינדזיז'ץ'. שטח המחוז עומד על 1,387.61 קמ"ר, ואוכלוסיית המחוז עמדה נכון ל-30 ביוני 2019 על 57,851 תושבים.

## גאוגרפיה
המחוז ממוקם בחלק הצפוני מזרחי של פרובינציית לובוש, ומהווה 9.92% מכלל שטח הפרובינציה. 53% משטח המחוז מכוסה ביערות, 37% משמש לחקלאות.

## היסטוריה
האזכור הראשון של המחוז הוא מ-29 בינואר 1230.

האזור היה באופן היסטורי מגוון מבחינה אתנית, והיו בו בני שלשה לאומים גרמנים, פולנים, ויהודים. מבחינה גאוגרפית הוא היה שייך לפרוסיה המלכותית, והיה חלק מממלכת פרוסיה שהייתה כפופה לכתר הפולני ואחרי 1569 היה כפוף ל תוך מתן אוטונומיה חלקית, זאת עד ל-1793 אז הוא עבר לשליטה עצמאית של פרוסיה, והפך לחלק מפרובינציית פרוסיה המערבית. בחוזה ורסאי נכלל האזור בשטח של פולין. אולם בסופו של דבר היה חלק מגרמניה. בשנת 1945 חזר האזור ל במסגרת השטחים המוחזרים, תוך גירוש כל התושבים הגרמנים מהאזור שהוגדר מאז כחלק היסטורי של פולין, ויישוב מחדש של הפולנים שגורשו מהאזורים שעברו לידי אוקראינה במזרח פולין.

## חלוקה מנהלית
המחוז מחולק לשש גמינות (שלוש עירוניות-כפריות ושלוש כפריות). אלה מופיעות בטבלה הבאה, בסדר יורד של אוכלוסייה.

## קישורים חיצוניים

* 
* האתר הרשמי של משרד המחוז 

## הערות שוליים

קטגוריה:פולין: מחוזות
קטגוריה:לובוש (פרובינציה)
פיאט אלבה

**פיאט אלבה** (באיטלקית : **Fiat Elba**, קרויה גם : **Innocenti Elba**) היא מכונית סטיישן מתוצרת יצרנית הרכב הברזילאית **Fiat Automoveïs** , חברת בת של קונצרן הרכב פיאט אשר יוצרה בין השנים 2000–1987 בברזיל

## "פיאט אלבה"

* יוצרו כ-500,000 יחידות.
* מנוע קדמי - רוחבי.
* סוג הנעה : הנעה קדמית.
* סוגי מנועים: מנועי בנזין, מנוע דיזל

## תצורות
* 3 דלתות - סטיישן
* 5 דלתות - סטיישן

## גלריה

קובץ: Innocenti Elba wagon 5door.JPG| "פיאט אינוצ'נטי - אלבה"
קובץ:Innocenti Elba Wagon.jpg | "פיאט אינוצ'נטי - אלבה"
קובץ:Innocenti Elba Weekend.JPG | "פיאט אינוצ'נטי - אלבה"
קובץ:Innocenti Elba.jpg | "פיאט אינוצ'נטי - אלבה"
קובץ:Innocenti Elba Station Wagon rear.jpg | "פיאט אינוצ'נטי - אלבה"
קובץ:Innocenti Elba (vista laterale).JPG | "פיאט אינוצ'נטי - אלבה"
קובץ:Innocenti Elba (10667513624).jpg | "פיאט אינוצ'נטי - אלבה"


## ראו גם
* פיאט
* פיאט קרונוס

## קישורים חיצוניים

## הערות שוליים

קטגוריה:מכוניות סטיישן
אלבה
קטגוריה:דגמי מכוניות שהושקו ב-1987
קטגוריה:כלי רכב המורכבים בברזיל
מתי כספי שר סשה ארגוב

**מתי כספי שר סשה ארגוב** הוא האלבום השישי של המוזיקאי והזמר הישראלי מתי כספי, שיצא בשנת 1982.

אלבום זה הוא שיתוף הפעולה הראשון מתוך שני אלבומים בין המלחין סשה ארגוב, כאשר האלבום השני, "מתתיהו ואלכסנדר" יצא שנתיים מאוחר יותר (ב-1984), ושני האלבומים יצאו לאחר מכן יחד באלבום כפול ב-1990.

צמד אלבומים זה הוא בין היחידים בקריירה של כספי אשר הוא המבצע את השירים ולא המלחין בהם.

## שירי האלבום

## קרדיטים
*מתי כספי - עיבודים, פסנתר, פסנתר חשמלי, קלרינט, בס, תופים, גיטרות, קולות ליווי, מנדולינה, אקורדיון
*יוריק בן דוד - הפקה
*אתי אנטה - ניהול הפקה
*יעקב מורנו - הקלטות, מיקס
*אורית זולוטוב - עוזרת הקלטה
*עודד קליין - צילומים לכריכה
*מנחם רגב - עיצוב גרפי

## קישורים חיצוניים

* מתי כספי שר סשה ארגוב באתר הרשמי של מתי כספי
*

קטגוריה:אלבומי מתי כספי
קטגוריה:אלבומים בעברית
קטגוריה:אלבומי חברת CBS ישראל
ארכיון הטקסטיל והאופנה

שמאל|ממוזער|180px|
**ארכיון הטקסטיל והאופנה ע"ש רוז** הוא ארכיון השוכן בשנקר בי"ס גבוה להנדסה ולעיצוב.

ראשית הארכיון היא מתרומה שהגיעה לשנקר מהמכון הטכנולוגי לאופנה בניו יורק (Fashion Institute of Technology) בשנות השמונים של המאה העשרים, לאחר מכן הוא התרחב על ידי מספר אוספים שנוספו לו.

בארכיון אוסף נדיר של פריטי אופנה של ארץ ישראל. הוא מכיל ביגוד ואביזרים שנוצרו ונלבשו בישראל עוד מהמאה ה-19, ובאוספיו גם פריטי טקסטיל ארכאולוגיים.

החומרים בארכיון מתחלקים לשלושה תחומים עיקריים: תחום הטקסטיל, המכיל מגוון סוגי בדים ללבוש ולעיצוב הבית, כמו כן ישנם גם סוגי טקסטיל אתנוגרפיים עתיקים וגם בני זמננו; תחום הלבוש המכיל מגוון סוגים של פריטי לבוש כמו שמלות, מעילים והלבשה תחתונה – בתחום זה אוסף הארכיון מתמקד באופנה של מדינות מהמאות ה-19 וה-20. ישנם גם אוספי תלבושות לאומיות ממדינות שונות ותלבושות אתניות של עמים שונים, כמו כן קיים מגוון פריטים מתחום אביזרי האופנה, כמו כובעים, נעליים, חגורות ומניפות.

אוסף הארכיון מכיל פריטים עשירים ונדירים בעיקר ממדינות אירופה ומארצות הברית, פריטיו מקוטלגים ונשמרים על פי תקן מוזיאונים.
הוא משמש כמרכז לחקר האופנה ההיסטוריה, החברה והתרבות.

הארכיון מכיל אוספים של מספר מעצבי אופנה ישראלים וביניהם רוז'י בן יוסף, הוא גם מכיל בין היתר דגמים של תלבושות שלבשו נציגי ישראל באירוויזיון.

מנהלת הארכיון היא טל גרנובסקי-אמית.

## קישורים חיצוניים

* האתר הרשמי
## הערות שוליים

קטגוריה:ישראל: ארכיונים
קטגוריה:שנקר (מכללה)
פלאנודונטה

**פלאנודונטה** (שם מדעי: Palaeanodonta) הוא ענף של יונקים פרהיסטוריים בעלי שליה מהקבוצה פריה, בה נכללים הטורפים והפנגולינאים המודרניים וכן הקראודונטים הטורפים. קבוצה זו נחשבת לקבוצת מעבר בין שני הסדרות, אך יש חוקרים המשייכים אותה לסדרת הפנגולינאים (Pholidota). לצידם הם משויכים לקבוצה פוליודונטמורפה.

המאובנים של בני קבוצה זו התגלו מאמצע הפלאוקן עד לתחילת האוליגוקן, כשמרביתם התגלו באמריקה הצפונית, במזרח אסיה ובאירופה. הם נכחדו עד לתחילת המיוקן, אולי עם התייבשות הסביבה ושינויי אקלים גדולים.

מינים אלה היו קטנים יחסית, לא עלו על 50 סנטימטרים באורכם שדמו באורח חייהם לארמדילים. הם היו שוכני קרקע ברובם והיו בעלי גולגולות רחבות, ובהם ניבים חדים וחזקים כמו לכלבים, אשר במשך הזמן התנוונו. מבנה השיניים לא התאים לאכילת בשר, והם היו אוכלי חרקים, אך לא מותאמים לחלוטין לאכילת נמלים כמו הפנגולינים. ייתכן שהיו מתחפרים באדמה תוך שימוש בטפריהם הגדולות.

## מיון
*תת-סדרה **פלאנודונטה** (Palaeanodonta)
***סוג *Arcticanodon*
***סוג *Melaniella*
***סוג *Molaetherium*
***סוג *Amelotabes*
**משפחה Escavadodontidae
**סוג *Escavadodon*
**משפחה Epoicotheriidae
**סוג *Alocodontulum*
**סוג *Auroratherium*
**סוג *Pentapassalus*
***סוג *Dipassalus*
***סוג *Tetrapassalus*
***סוג *Epoicotherium*
***סוג *Tubulodon*
***סוג *Xenocranium*
**משפחה Metacheiromyidae
***סוג *Propalaeanodon*
***סוג *Palaeanodon*
***סוג *Brachianodon*
***סוג *Mylanodon*
***סוג מטצ'ירומיס (*Metacheiromys*)
**משפחה Ernanodontidae
***סוג ארננודון (*Ernanodon*)

## קישורים חיצוניים

קטגוריה:בעלי חיים שתוארו ב-1918
קטגוריה:טקסונים שתוארו בידי וויליאם דילר מתיו
*
אלכסיי קרבצ'נקו

**אלכסיי קרבצ'נקו** (ברוסית: **Алексей Евгеньевич Кравченко**; נולד ב-10 באוקטובר 1969) הוא שחקן רוסי.

## ביוגרפיה
אלכסיי קרבצ'נקו נולד במוסקבה. החל מגיל צעיר הוא החל לנגן גיטרה. לאחר סיום שמונה שנות לימוד הוא עזב את בית הספר והחל לעבוד במפעל.

בגיל 13 לוהק לגלם את התפקיד הראשי בסרטו של אלם קלימוב ״צא וראה״. לדברי השחקן, הצילומים נמשכו תשעה חודשים, מתוכם חמישה או שישה הוא חי לבדו, שכן הבמאי אסר על אמו לבקר אותו על מנת לספק את תחושת הבידוד שדמותו חווה בסרט. הצילומים דרשו נער רזה, לכן קרבצ'נקו היה כל הזמן בדיאטה קפדנית. יוצרי הסרט זכו בפרס המדינה של ברית המועצות בשנת 1987.

לאחר סיום שרות צבאי בן שלוש שנים ב, בשנת 1991 אלכסיי קרבצ'נקו החל ללמוד משחק.

בשנים 1991–2004 הוא עבד בתיאטרון וכטנגוב. החל משנת 2005 הוא משחק בתיאטרון אחר במוסקבה.

אלכסיי קרבצ'נקו הצטלם בסרטי קולנוע וסדרות טלוויזיה רבות, כמו ״הבריגדה״, ״מותה של האימפריה״, ״ירלאש״, ״פיוטר לשצ׳נקו״, ״הסימפוניה השביעית, ״יניצ'ר, ו״לב פרמה״.

בשנת 2003 הוא זכה בפרס הפדרציה הרוסית על השתתפותו בסרט "הכוכב". בשנת 2020 הוענק לו תואר אמן העם של הפדרציה הרוסית.

בשנת 2016 הוא התחיל להנחות תוכנית טלוויזיה בערוץ NTV.

## פילמוגרפיה נבחרת
* צא וראה (1985)
* ספצנאז (2002)
* הפלוגה התשיעית (2009)
* מותה של האימפריה
* ירוסלאב. לפני אלף שנה (2010)
* סבא כפור: מלחמת המכשפים (2016)
* לב יאשין: שוער חלומותיי (2019)
* יניצ'ר (2020)
* שוגאליי 3 (2021)
* לב פרמה (2022)

## קישורים חיצוניים

* קורות חיים

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1960
קאמיל

**קאמיל** (באנגלית: **Camille**) הוא סרט דרמה רומנטית אמריקאי משנת 1936 בבימויו של ג'ורג' קיוקור עם גרטה גרבו ורוברט טיילור בתפקידים הראשיים.

התסריט מבוסס על הרומן הגברת עם הקמליות של אלכסנדר דיומא הבן (1848) שמבוסס על דמות אמיתית - מרי דיופלסי , שהייתה הקורטיזנה שלו. בספר ובסרט היא נקראת מרגריט גוטייה וכונתה "הגברת עם הקמליות" ("קאמיל") כי אהבה להתקשט בפרחי קמליה .

גרטה גרבו הייתה מועמדת לפרס אוסקר לשחקנית הטובה ביותר. הסרט זכה להערכה ולהצלחה מסחרית. בפסקול מושמעת לעיתים קרובות מנגינה האריה האחרונה של מרגריט מתוך האופרה לה טרוויאטה של ג'וזפה ורדי.

## תקציר העלילה
פריז, 1847, המעמד החברתי העליון מבלה את זמנו בביקורים בתיאטרון, אופרה, מסיבות ומשחקי קלפים. בכל האירועים האלה נמצאות קוריטיזונות שחיות על כספיהם של הגברים העשירים המממנים להן את הוצאותיהן הגדולות על בגדים, תכשיטים ודירות תמורת אירוח ומתן שירותי מין באופן דיסקרטי.

אחת מהן היא מרגריט גוטייה (גרטה גרבו). היא מגיעה לתיאטרון עם ידידתה המבוגרת מאדאם פרודנס דיברנואה (לורה הופ קרוס). בתאים יושבים אנשים עשירים עם הקורטיזנות שלהן. פרודנס רוצה לשדך בין מרגריט לברון דה ורוויל (הנרי דניאל). במקרה מגיע לתאה ארמן דובאל (רוברט טיילור) והיא חושבת אותו לברון. מתפתחת ביניהם שיחה נעימה והוא מוצא חן בעיניה עד שמגיע הברון האמיתי.

מרגריט ששקועה בחובות בגלל הוצאותיה הגדולות, מעדיפה את הברון על ארמן אך ממשיכה להיפגש איתו. היא סובלת משחפת שגורמת לה לחולשה ושיעול. הברון רוצה לצרף אותה לטיול ברוסיה אך היא מסרבת. ארמן מציע לה להתארח בבית משפחתו בכפר, להכיר את משפחתו ולהתחזק. היא מסכימה ומנתקת את קשריה עם הברון שיש לו אחוזה ליד בית משפחתו של ארמן.

אביו של ארמן (ליונל ברימור) נפגש איתה ומבקש ממנה לעזוב את בנו כי מוצאה ועיסוקה הקודם יהרסו את עתידו. היא נענית לו ומודיעה זאת לארמן אך לא מגלה לו את שיחתה עם אביו.

מרגריט הולכת לאחוזת הברון שמוכן לקבלה בחזרה. כעבור זמן, במועדון הימורים עשיר מגיע הברון ומרגריט למשחק קלפים. בין המשחקים נמצא גם ארמן שמנצח את הברון וגורף את הקופה. ארמן נפגש עם מרגריט ובאמצע השיחה מגיע הברון. הם מחליפים עלבונות ולבסוף מזמין אותו ארמן לדו-קרב אקדחים ופוצע אותו.

מרגריט חוזרת לפריז מותשת ומטפלים בה המשרתת הקבועה שלה ננין (ג'סי ראלף) וחברו של ארמן, גסטון (רקס או'מלי). על סף חייה מגיע לחדרה ארמן והיא גוססת ומתה בזרועותיו.

## צוות השחקנים

## קישורים חיצוניים

* קאמיל, באתר TCM
* קדימון לקמיל, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי שחור-לבן אמריקאיים
קטגוריה:סרטי מטרו גולדווין מאייר
קטגוריה:סרטים רומנטיים
קטגוריה:זנות בקולנוע
קטגוריה:סרטי דרמה אמריקאיים
קטגוריה:סרטי גרטה גרבו
קטגוריה:סרטים אמריקאיים משנת 1936
קטגוריה:סרטי 1936
קטגוריה:סרטי דרמה רומנטית אמריקאיים
יונתן מופז

[250px|ממוזער|טקס חילופי מפקדים בחטיבת יפתח, יולי 2020 (בתקופת [מגפת הקורונה בישראל|מגפת הקורונה), מימין לשמאל: המפקד היוצא אביחי זפרני, מפקד עוצבת הבשן רומן גופמן, והמפקד הנכנס יונתן מופז]]
**יונתן מופז** (נולד בשנת 1981) הוא קצין בצה"ל בדרגת תת-אלוף. שימש מפקד חטיבת יפתח.

## ביוגרפיה
מופז, בנם של אורית ושאול מופז, נולד וגדל בכוכב יאיר. בנובמבר 2000, לאחר שנת שירות, התגייס לצה"ל והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגה ביחידה, ובתפקידי פיקוד נוספים בה. ב-22 ביולי 2020 הועלה לדרגת אל"ם ומונה למפקד חטיבת יפתח, ושימש בתפקיד זה עד 8 באוגוסט 2021.

### חיים אישיים
מופז נשוי לעמית ואב לשלושה ילדים.

## קישורים חיצוניים

* 

## הערות שוליים

קטגוריה:לוחמי סיירת מטכ"ל
קטגוריה:מפקדי חטיבת יפתח
קטגוריה:כוכב יאיר צור יגאל: אישים
קטגוריה:תתי-אלופים בצה"ל
קטגוריה:ישראלים שנולדו ב-1981
מבצע בן בליעל

**מבצע בן בליעל** היה מבצע פשיטה שבוצע על ידי סיירת מטכ"ל ב-15 בדצמבר 1988 בדרום לבנון, ובמהלכו נחטף איש הזרוע הצבאית של תנועת אמל, ג'וואד אל-קצפי, מהכפר בית יהון שבלבנון.

## הרקע למבצע
בשנת 1986 נפל הנווט רון ארד בשבי ארגון "ההתנגדות המאמינה", הזרוע הצבאית של תנועת אמל בלבנון, שבראשו עמד מוסטפא דיראני, באירוע נוסף באותה שנה נפלו בשבי הארגון שני חיילי חטיבת גבעתי, יוסף פינק ורחמים אלשייך. בעקבות כך אספה קהילת המודיעין הישראלית מידע על אנשי הארגון והוחלט על חטיפתו של אחד מהמפקדים האזוריים של התנועה בדרום לבנוון, ג'וואד אל-קצפי, במטרה להוציא ממנו מידע על גורלם של ארד, פינק ואלשייך.

## מהלך המבצע
לביצוע הפעולה נבחרה סיירת מטכ"ל בפיקודו של משה יעלון. למפקד המבצע מונה סגן מפקד היחידה פנחס בוכריס ולסגנו ומפקד הכוח החוטף מונה רן שחור. קצין המודיעין של המבצע היה יוסי בידץ.

המבצע יצא לפועל ב-15 בדצמבר 1988, עת שהה קצפי בסיור בחממות באזור הכפר בית יהון. כוח סיירת מטכ"ל, שהגיע לאזור בשני כלי רכב, פשט על החממה בה היו אל-קצפי ושלושה מאנשיו. כל הארבעה נחטפו והובלו ברכב לשטח ישראל, ללא התנגדות אלימה.

כוח של שייטת 13 הושם בכוננות על מנת לפשוט על המקום שבו מוחזק ארד, בתקווה שקצפי יצביע עליו בחקירתו.

## תוצאות המבצע
חקירתו של אל-קצפי לא העלתה מידע מודיעיני מעודכן שסייע באיתורו של רון ארד. קצפי מסר מידע שהתברר כנכון, שארד הוחזק בכפר בני שית, אך במועד החטיפה כבר לא היה שם. כן מסר פרטים בחקירה על האירוע הנוסף שהיה מעורב בו, שביית יוסף פינק ורחמים אלשייך.

ההצלחה הטקטית של המבצע הובילה למבצעי חטיפה נוספים בלבנון, חטיפתו של עבד אל-כרים עובייד ב-1989 וחטיפתו של מוסטפא דיראני ב-1994 (מבצע עוקץ ארסי).

ארגון ההתנגדות המאמינה הגיב למבצע בחטיפת ארבעה חיילי יוניפי"ל ששוחררו לאחר מספר שעות ובהשתלטות על נגמ"ש של יוניפי"ל שסייר בכפר תיבנית וחטיפת שלושה חיילים אירים שהיו בו. אף הם שוחררו יום למחרת.

אל-קצפי, שהיה מעורב בירי ב-1987, ממנו נהרג קצין צה"ל ונפצעו ארבעה חיילים, ובפיגוע נוסף, ב-1988, בו נהרג חייל צד"ל וארבעה נפצעו,
נשפט למאסר עולם בגין חברות ופעילות בהתאגדות בלתי מותרת, אימונים צבאיים, הנחת מטען חבלה, החזקת נשק, הריגת קצין צה"ל וחייל צד"ל. הוא שוחרר בינואר 2004, במהלך עסקת חילופי השבויים עם חזבאללה בעקבות חטיפת חיילי צה"ל בהר דב.

## לקריאה נוספת
* אבנר שור ואבירם הלוי, "**סיירת מטכ"ל - המבצעים הגדולים של היחידה**", הוצאת משכל, 2020.
* משה יעלון, "**דרך ארוכה קצרה**" הוצאת ידיעות אחרונות, 2008, עמ' 60.
* משה זונדר, "**סיירת מטכ"ל**", הוצאת כתר, 2000, עמ' 234.

## הערות שוליים

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:פעולות סיירת מטכ"ל
קטגוריה:1988 בישראל
רוח רעה

**רוח רעה** היא גורם מזיק המוזכר בתלמוד ובהמשך גם אצל פוסקי הלכה ובקבלה. בתלמוד ובפוסקים מוזכרים גורמים שונים ל'רוח רעה' ביניהם: שינה, כניסה לבית הקברות או עמידה בסמיכות למת או קבר, כניסה לשירותים, תספורת, ועוד. 

הרוח רעה שורה בעיקר על הידיים, והדרך להעביר אותה היא על ידי נטילת ידיים. בתלמוד מבואר שרק על ידי נטילת הידיים שלוש פעמים על כל יד הרוח רעה מסתלקת.

## נטילת ידיים שחרית
בתלמוד במסכת שבת מובאת ברייתא של רבי מונא בשם רבי יהודה: , ורש"י מפרש: "**יד לעין** - שחרית קודם שיטול ידיו".

בהמשך דברי הגמרא מובאת מימרא נוספת בעניין נטילת ידיים שחרית: 

בעל הטורים פוסק בהתאם לכך בדיני נטילת ידיים: "וידקדק לערות עליהם שלושה פעמים, מפני שרוח רעה שורה על הידיים קודם נטילה, ואינה סרה עד שיערה עליהם שלוש פעמים. ועל כן צריך למנוע מהגיע בידו קודם נטילה לפה ולחוטם ולאוזניים ולעיניים, מפני שרוח רעה שורה עליהם." 

הבית יוסף סבור כי הרוח רעה שורה על כל אדם בלילה ואינה תלויה דווקא בשינה: ..

בהתאם לכך נפסק בשולחן ערוך בפרק העוסק בדיני נטילת ידיים: "ידקדק לערות עליהן מים שלש פעמים, להעביר רוח רעה ששורה עליהן. לא יגע בידו קודם נטילה לפה, ולא לחוטם, ולא לאזנים, ולא לעיניים."

## רוח רעה על מאכל ומשקה שתחת המיטה
בברייתא במסכת פסחים נאמר: "אוכלין ומשקין תחת המטה אפילו מחופין בכלי ברזל רוח רעה שורה עליהן. תנו רבנן: לא ישתה אדם מים לא בלילי רביעיות ולא בלילי שבתות, ואם שתה – דמו בראשו, מפני סכנה. מאי סכנה? רוח רעה".

בעניין זה נאמר בתוספות: "ומה שאין אנו נזהרים עכשיו מזה, לפי שאין אותה רוח רעה מצויה בינינו", אך רבי יוסף קארו פסק: "ולא יתן תבשיל ולא משקים תחת המטה מפני שרוח רעה שורה עליהם". לחם משנה צידד בעמדת התוספות

הרב אליעזר מלמד הסביר מדוע קיימת מחלוקת זו בין הפוסקים: "כנראה שההבדל בין הדורות נעוץ בכך, שבדורות הראשונים הכח הנפשי, המיסטי, היה בולט וחזק יותר. הדבר התבטא מצד אחד ביכולת להגיע להישגים גבוהים ועמוקים מבחינה נפשית ורוחנית, כמו נבואה; ומאידך, בגילוי של כוחות טומאה בכישופים ועבודה זרה. במשך הזמן, הכח השכלי תפס את המקום המרכזי על חשבון הכוחות הנפשיים, ויחד עם הפסקת הנבואה גם רוחות הטומאה נחלשו ונעלמו, ובמקומן יש רוחות רעות של דעות שקריות ומזויפות."

במסכת נידה מובאת ברייתא בשם רבי שמעון בר יוחאי המונה חמישה דברים שהעושה אותן מתחייב בנפשו ודמו בראשו, ובהם האוכל שום קלוף ובצל קלוף וביצה קלופה שעבר עליהם הלילה, והגמרא מפרשת שכלל זה תקף גם כאשר המאכל הקלוף מונח בסל צרור וחתום, מפני ש"רוח רעה שורה עליהן".

## כלב שוטה
בעקבות ברייתא המתארת כלב שוטה דנים רב ושמואל בשאלה מה גרם לכך שהכלב נעשה כלב שוטה, ותשובותיהם: "רב אמר: נשים כשפניות משחקות בו, ושמואל אמר: רוח רעה שורה עליו".

## קישורים חיצוניים
* הרב ירון בן צבי, רוח רעה, באתר "בית המדרש הווירטואלי"

## הערות שוליים

קטגוריה:הלכה
קטגוריה:נטילת ידיים
Perfect (שיר של ואן דיירקשן)

**Perfect** (בעברית: **מושלם**) הוא שיר של להקת הבנים האנגלית-אירית ואן דיירקשן. השיר יצא ב-16 באוקטובר 2015 כסינגל השני מאלבום האולפן החמישי של הלהקה, Made in the AM, השיר נכנס ישירות למקום הראשון במצעד האירי, והגיע לעשירייה הפותחת במספר מדינות, בהן הממלכה המאוחדת, ארצות הברית, צרפת, ניו זילנד ואוסטרליה. את השיר כתבו חברי הלהקה הארי סטיילס ולואי טומלינסון, יחד עם משתפי הפעולה הקבועים של הלהקה, ג'וליאן בונטה וג'ון ראיין, בין השאר.

## רקע וכתיבה
בראיונות שונים, חברי הלהקה ויתר הכותבים מתארים היבטים שונים של הרכבו ומשמעותו הכללית של השיר. כותב ומפיק ותיק של הלהקה, ג'וליאן בונטה תיאר את תהליך הכתיבה כ"קשה" בעקבות התנגשות עם סיבוב ההופעות של הלהקה בשנת 2015, On the Road Again. בונטה כינה את הסינגל כ-"ריבה" והצהיר שהוא שומע אותו במכוניתו לעיתים קרובות.

## ביקורת
לואיס קורנר מ-Digiltal Spy שיבח את Perfect, ותיאר אותו כרצועה מבריקה בסגנון הפופ של שנות ה-80", וכן הסביר כי השיר הוא למעשה 'תגובה טעימה' לשירה של טיילור סוויפט (האקסית של סטיילס), Style".

בראיון של זאין מאליק, חבר הלהקה לשעבר, שנערך מטעם בילבורד בינואר 2016, הוא אמר שהסינגל הראשון, Drag Me Down, "די מגניב", אם כי שמע את הסינגל השני והחליט לא לקנות את האלבום.

## וידאו קליפ
הקליפ לשיר בוים על ידי סופי מולר בסיוע של השחקן ג'ובאני ריביסי, והוקרן בבכורה ב-Vevo ב-20 באוקטובר 2015. הווידאו, שצולם בשחור לבן, מתאר כיצד הלהקה חיה תוך כדי סיבוב הופעות. הקליפ צולם במלון אינטרקונטיננטל במידטאון מנהטן, ניו יורק סיטי בתחילת ספטמבר 2015.

## מיקומי שיא

## קישורים חיצוניים

## הערות שוליים

קטגוריה:שירי ואן דיירקשן
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי יעקב כשר
קטגוריה:שירים שנכתבו על ידי לואי טומלינסון
קטגוריה:שירים שנכתבו על ידי מוזלה
קטגוריה:שירים שהופקו על ידי ג'סי שטקין
קטגוריה:וידאו קליפים שבוימו על ידי סופי מולר
קטגוריה:וידאו קליפים בשחור-לבן
קטגוריה:סינגלים שהגיעו למקום הראשון במצעד הסינגלים האירי
קטגוריה:זוכי פרס בחירת הנוער: שירים
קטגוריה:סינגלים בהוצאת סייקו מיוזיק
יחסי סין–פורטוגל

**יחסי סין–פורטוגל** הם היחסים הדיפלומטיים בין הרפובליקה העממית של סין לבין פורטוגל.

## היסטוריה

מאמצע המאה ה-19 ועד העברתה לריבונות סינית בשנת 1999, הייתה מקאו מושבה פורטוגזית. מקאו החלה להיות מיושבת בפורטוגזים בשנת 1557, והחל מ-1670 נחכר השטח מסין, על אף שלא הייתה העברת ריבונות רשמית. מקאו שגשגה כנמל ועמדה בניסיונות של ההולנדים לכיבוש במאה ה-17.

לאחר חילופי השלטון בפורטוגל ב-1640 התקראה מקאו בתואר: "Cidade do (Santo) Nome de Deus de Macau, Não há outra mais Leal" [תרגום: "עיר שמו (הקדוש) של האל, אין נאמנה ממנה"].
עם היווסדה של הונג קונג כמושבת כתר בריטית, העדיפו הספנים את מימיו העמוקים של נמל ויקטוריה, ומקאו ירדה ממעמדה כמרכז סחר אזורי. ב-1849 הכריזה פורטוגל על קולוניית מקאו כעצמאית מסין, הכרזה שזכתה להכרה סינית ב-1887.

בשנת 1955 הכריז שלטונו של אנטוניו דה אוליביירה סלזר על מקאו כפרובינציה של פורטוגל, יחד עם קולוניות פורטוגזיות אחרות. ב-1966 הוכרז משטר צבאי בעקבות הפרות סדר על רקע חיכוכים בין תושבי מקאו הסינים לשלטונות הפורטוגזים. בהמשך עברו התושבים הסינים לפעולות מחאה לא-אלימות לדרישת זכויותיהם, ובשנת 1967 נענו דרישותיהם. בזאת החל עידן של הגמוניה תרבותית סינית, ושליטה דה-פקטו של סין במקום.

לאחר מהפכת הציפורנים הדמוקרטית בפורטוגל בשנת 1974, החליט השלטון הדמוקרטי החדש לוותר על כל הטריטוריות שהחזיקה פורטוגל מעבר לים, אך סין נמנעה מלקבל לידיה את הריבונות על מקאו. בשנת 1976 הכריזה ממשלת פורטוגל על מקאו כעל "טריטוריה מיוחדת", והעניקה לה מידה רבה של עצמאות כלכלית ומנהלית. כמו כן הסכימו פורטוגל וסין לראות במקאו "טריטוריה סינית תחת מנהל פורטוגזי". בעקבות ההסכם בין הבריטים והסינים לגבי מעמדה של הונג קונג, הגיעו הפורטוגזים בשנת 1987 להבנה דומה עם הסינים לגבי מעמדה של מקאו כ"אזור אדמיניסטרטיבי מיוחד", הסדר שנכנס לתוקפו ב-20 בדצמבר 1999.

## יחסי סחר
הסחר בין המדינות גבר מאז החלטה על עתידו של מקאו והרפורמות הכלכליות של דנג שיאופינג בראשית שנות ה-80 של המאה ה-20. בשנת 2002 הוערך הסחר בין שתי המדינות בכ-380 מיליון דולר. היצוא של סין לפורטוגל כולל בעיקר מוצרי טקסטיל, בגדים, נעליים, פלסטיק, ציוד אקוסטי, חומרי פלדה, מוצרי קרמיקה וציוד תאורה. סין היא שותפת הסחר הגדולה ביותר של פורטוגל. היצוא של פורטוגל לסין כולל בעיקר מעבים חשמליים וחלקי אביזר, פלסטיק ראשוני, נייר, תרופות, מוצרי טקסטיל ויין. פורטוגל השתתפה בתערוכת אקספו בשנגחאי 2010 כדי להגביר את הסחר הבילטראלי בין המדינות.

## נציגויות דיפלומטיות
* סין מחזיקה בפורטוגל שגרירות בליסבון.
* פורטוגל מחזיקה בסין שגרירות בבייג'ינג וקונסוליה כללית בשנגחאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיאט 411 R

**פיאט 411 R** (באיטלקית : **Fiat 411R**) - הם מספר דגמים של טרקטורים למטרות חקלאיות שיוצרו בין השנים 1963–1958 : בארגנטינה על ידי **Fiat Concord** , בצרפת על ידי **Someca** , בטורקיה על ידי **Türk Traktör**  וב-רומניה על ידי **UTB** .

"Fiat Concord", "Someca", "Türk Traktör" הם חברות בת של יצרנית הטרקטורים **Fiat Trattori**  בבעלות קונצרן הרכב האיטלקי פיאט. יצרנית הטרקטורים הרומניים "UTB" (שם רשמי : "Uzina Tractorul Brașov") ייצרה טרקטורים ברישיון "פיאט".

בדגמי "פיאט 411 R" הורכבה תיבת הילוכים ידנית - 6 מהירויות, הדגמים היו בעלי נעילת דיפרנציאל ומעלית הידראולית 3 נקודות.

מערכת החשמל הייתה במתח מתחת ל -24 וולט.

## דגמים
* "Fiat 411R" - דגם בסיסי
* "Fiat 421R" - רוחב הדגם מופחת, מתאים לעבודה בפרדסים
* "Fiat 431R" - מתאים לעבודה במטעי גפן
* "Fiat 441R" - לדגם כושר גרירה כפול
* "Fiat 481R" - דגם טרקטור בתצורה של תלת אופן

## גלריה

קובץ:Fiat 411r.jpg | "פיאט 411 R"
קובץ:Fiat 411R.JPG | "פיאט 411 R"


## ראו גם
* טרקטורים פיאט סדרה 1000

## קישורים חיצוניים

* 
* 
* 

## הערות שוליים

קטגוריה:ציוד חקלאי
קטגוריה:טרקטורים
411 R
קטגוריה:כלי רכב שהושקו ב-1958
קטגוריה:כלי רכב המיוצרים בארגנטינה
קטגוריה:כלי רכב צרפתיים
קטגוריה:כלי רכב המיוצרים בטורקיה
קטגוריה:כלי רכב המיוצרים ברומניה
מעבר החשמן אנטוניו זאמורה

**מעבר הגבול הבינלאומי חשמן אנטוניו זאמורה** (בספרדית: **Paso Fronterizo Internacional Cardenal Antonio Samoré**) הוא מעבר הרים בהרי האנדים, החוצה את הגבול בין ארגנטינה לצ'ילה והוא אחד המעברים העיקריים בדרום האנדים. בצ'ילה הוא מוכר יותר בשם "מעבר פויאווה" או "מעבר פאחריטוס" ובארגנטינה כ"מעבר אל רינקון". המעבר מוקף בנופים של יערות צפופים, אגמים, הרי געש, נהרות, ומפלים, ועוברים בו בממוצע כ-4,500 איש ביום.

יחד עם מעבר ליברטדורס, זהו אחד הפשוטים שבמעברים בין ארגנטינה לצ'ילה, ואחד הבודדים עם כבישים סלולים באזור. כמו כן עקב מיקומו בגובה יחסית נמוך למעברים האחרים ברכס 1,305–1,314 מ' מעל פני הים, המעבר נותר פתוח גם כאשר מעברים אחרים נחסמים בעקבות אירועי מזג האוויר.

העיירות והערים העיקריות משני צידי המעבר הן אנטרה לאגוס ואוסורנו בצ'ילה, וויז'ה לה אנגוסטורה ובארילוצ'ה בארגנטינה. הגישה למעבר מהצד הצ'יליאני היא דרך כביש 215-CH, ומהצד הארגנטינאי הגישה היא דרך כביש RN- 231.
ימין|ממוזער|150x150 פיקסלים|מעבר זאמורה על המפה

## היסטוריה
ב-1974 נחתמה אמנה שמבטיחה הובלת סחורות צ'יליאניות בין המחוזות הצ'ילאנים לוס לאגוס ומגאיאנס ואנטארקטיקה צ'ילנה דרך מעבר זאמורה ודרך פטגוניה הארגנטינאית. מה שהפך את המעבר למשמעותי עבור המחוזות הדרומיים של צ'ילה.

המעבר נקרא על שם החשמן אנטוניו זאמורה שתיווך בין ארגנטינה לצ'ילה בעימות הביגל שהתרחש בין השנים 1978–1983 כשארגנטינה תכננה את מבצע סוברניה- חצייה דרך המעבר והשתלטות צבאית תחת פיקודו של לוסיאנו בנחמין מננדס על מחוז לוס לאגוס הצ'ילאני.

לפני ששונה שמו של המעבר הוא נקרא "מעבר פויאווה" על שם אגם פויאווה הסמוך בפי הצ'ילאנים ו"מעבר אל רינקון" בפי הארגנטינאים.
ממוזער|נוף מהמעבר

## קישורים חיצוניים

## הערות שוליים

קטגוריה:לוס לאגוס
קטגוריה:מעברי הרים
קטגוריה:מעברי גבול בין-לאומיים
קטגוריה:גבול ארגנטינה–צ'ילה
תמר מייזלס

**תמר חנה מייזלס גנז** (נולדה בשנת 1969) היא פרופסור בבית הספר למדע המדינה, ממשל ויחסים בינלאומיים בפקולטה למדעי החברה באוניברסיטת תל אביב.

## ביוגרפיה
מייזלס היא בתם של אנדרו מייזלס, כתב לענייני חוץ ושדרן, ומרתה כתבת לענייני צרכנות בג'רוזלם פוסט שעלו מארצות הברית לישראל. יש לה שתי אחיות נוספות, רות ויהודית.

מייזלס סיימה לימודי תואר ראשון ושני במשפטים באוניברסיטת תל אביב ולימודי דוקטורט במחשבה מדינית בבייליול קולג' באוניברסיטת אוקספורד בשנת 2000. היא חוקרת תיאוריה פוליטית של זכויות טריטוריאליות, מדינת לאום מדינתית ושאלות פילוסויפיות הנוגעות לטרור.

מייזלס ידועה בשל ההגדרה שלה לטרור: "רצח רנדומלי בכוונה תחילה של חסרי הגנה, בכוונה להשרות פחד בלב באוכלוסייה האזרחית כאסטרטגיה להישגים פוליטיים. היא כתבה על המורכבויות שבפנייה לחוק הבינלאומי בנוגע לטרוריסטים שהם אינם חיילים וגם לא אזרחים.

חתמה על מכתב הפרופסורים והדוקטורים כנגד חוק המאגר הביומטרי.

## ספרים פרי עטה
* *[https://books.google.com/books?id=jh4xLU9yA0sC&dq=Tamar+Meisels&lr=&source=gbs_navlinks_s Territorial Rights]* (2009)
* *[https://books.google.com/books?id=eITaAAAAMAAJ&q=Tamar+Meisels&dq=Tamar+Meisels&hl=en&ei=MOy_TL-gL4H48AbUxMDwBg&sa=X&oi=book_result&ct=result&resnum=2&ved=0CDMQ6AEwAQ The Trouble with Terror: Liberty, Security and the Response to Terrorism]* (Cambridge University Press, 2008)
* *[https://books.google.com/books?id=LoSmOgAACAAJ&dq=Tamar+Meisels&hl=en&ei=MOy_TL-gL4H48AbUxMDwBg&sa=X&oi=book_result&ct=result&resnum=4&ved=0CD0Q6AEwAw "Historical Rights" to Land]* (1999)

## מאמרים
* לחשוב-מחדש-על-כללי-המלחמה פורסם בתאריך - 25-פברואר-2019
* 
* 
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:סגל אוניברסיטת תל אביב: מדע המדינה
קטגוריה:ישראליות שנולדו ב-1969
קטגוריה:ישראלים שנולדו ב-1969
יום קורבן עצים

**יום קורבן עצים** הוא יום שבו היו תורמים עצים ללשכת העצים שממנה לקחו עצים למזבח העולה. במשנה מצוינים תשעה תאריכים המפוזרים על פני השנה (אבל רובם בחודש אב), שבכל אחד מהם הביאה משפחה אחרת את העצים. במגילות מדבר יהודה מועד העצים חל סמוך לראש השנה ונמשך שישה ימים רצופים. במגילת תענית מופיע ט"ו באב שהוא יום קורבן עצים לכל העם.

## מקורות
[250px|ממוזער|שמאל|הציווי על קיום יום קורבן העצים כחג מדאורייתא, כפי שמופיע במגילות מדבר יהודה, בספר ויקרא, סוף פרק כ"ג. ב[נוסח המסורה אינו מופיע]]
קורבן העצים מוזכר לראשונה ב:  הוא מוזכר שנית בסיום הספר, ב: 

התקנה הוסברה בתוספתא : .

הלכה זו מובאת בתלמוד הבבלי, כברייתא:  ()

באחת ממגילות מדבר יהודה החג מופיע כחג מדאורייתא לאחר המצווה לקיום חג הסוכות ברשימת החגים שבפרשת אמור ():

## אופי היום
יום קורבן העצים היה יום חג לאותה משפחה שהביאה את העצים:  יחד עם העצים הביאו קרבנות נוספים. במגילת המקדש יש רשימת קרבנות ציבור המוקרבים בימי קרבן העצים ואילו הרמב"ם כותב שמקריבים נדבות:  חמישה עשר באב היה יום קורבן עצים כללי, ויום חג לכל עם ישראל, מעבר לחג פרטי של כל אדם שמביא קורבן.

לדעת כנה ורמן, מועד העצים של כת קומראן הוא האחרון בסדרת מועדי הביכורים וממנו ואילך אסור על פי היהדות להעלות למזבח עצים ישנים.

## תאריכים
ימי קורבן העצים מפורטים במגילת תענית וב: 
רוב המשפחות המוזכרות במשנה מופיעות ברשימת עולי בבל ב ו.

במגילת המקדש מתוארים שישה ימים רצופים החלים בין מועד היצהר ליום הזיכרון שבכל אחד מהם מקריבים שני שבטים: ביום הראשון - שבט לוי ושבט יהודה, ביום השני - שבט בנימין ובני יוסף (שבט אפרים ושבט מנשה יחד), ביום השלישי - שבט ראובן ושבט שמעון, ביום הרביעי - שבט יששכר ושבט זבולון, ביום החמישי - שבט גד ושבט אשר, ביום הששי - שבט דן ושבט נפתלי. על פי מגילת מקצת מעשי התורה, מועד השמן חל ביום ראשון, בעשרים ושנים בחודש החמישי בלוח השנה במגילות קומראן, ואחריו קורבן העצים מיום שני 23 בחודש. מכיוון שבשבת לא מקריבים, נדחה היום השישי ליום ראשון 29 בחודש.

יוסף בן מתתיהו כתב כי חג קורבן העצים חל בי"ד באב, ויש שטענו שזו טעות סופר.

## קישורים חיצוניים
*קרבן עצים, באתר של מכון המקדש
*אלכס ג'ייסן, **[https://thetorah.co.il/article/the-wood-offering-celebration-as-written-in-the-torah חג קורבן העצים – "ככתוב בתורה"]** באתר thetorah.co.il

## הערות שוליים

קטגוריה:חגי ישראל ומועדיו
קטגוריה:קורבנות ביהדות
קרוקוס סיטי

**קרוקוס סיטי** (ברוסית: **Крокус Сити**) הוא מרכז הסחר, התערוכות והעסקים הגדול ביותר ברוסיה. ממוקם בעיר קרסנוגורסק, מחוז מוסקבה, בסמוך לכביש הטבעת של מוסקבה, בין הכבישים נובוריז'סקיה לוולוקולמסקויה על גדות נהר מוסקבה. במתחם נמצאת תחנת המטרו של מוסקבה "מיאקינינו".

קרוקוס סיטי נמצא בבעלות Crocus Group , של איש העסקים האזרי ארז אגאלרוב .

## תשתית
קרוקוס סיטי משלבת אזורי קמעונאות, בידור, עסקים ותערוכות למתחם יחיד עם פתרון אדריכלי משותף על שטח יחיד של 90 דונם. קרוקוס סיטי כולל:
* מרכז התערוכות קרוקוס אקספו
* אולם הקונצרטים קרוקוס סיטי הול
* קניון Vegas Crocus City
* קרוקוס סיטי מול
* Shore House, מועדון יאכטות ומסעדה
* מתחם דיור ועסקים רב תכליתי
* מלון Holiday Inn
* מתחם קניות ובידור Vegas
* אולם הקונצרטים Vegas City Hall
* Oceanarium שנצא 3 דקות הליכה מתחנת המטרו מיאקיאנינו
* מלון עסקים אקווריום
* תחנת המטרו מיאקינינו
* חניה

## קישורים חיצוניים

* 

## הערות שוליים

קטגוריה:רוסיה: מרכזי קניות
קטגוריה:קרסנוגורסק
קטגוריה:רוסיה: מרכזי תערוכות, ירידים וכנסים
נאומיצ'י אואדה

**נאומיצ'י אואדה** (ביפנית: **植田 直通**; נולד ב-24 באוקטובר 1994) הוא כדורגלן יפני, המשחק בעמדת הבלם בקאשימה אנטלרס.

## קריירת מועדונים
אואדה התחיל את הקריירה שלו בקבוצות כדורגל של בתי הספר בהם למד באוטו, עיר הולדתו. את הקריירה התחיל כחלוץ וכשהגיע לתיכון עבר לשחק כבלם. אואדה משך את תשומת ליבם של המועדונים הגדולים ביפן זולת טוקיו, אוראווה רד דיימונדס, יוקוהמה פ. מארינוס, קווסאקי פרונטלה ונגויה גרמפוס, אך ב-4 בספטמבר 2012, סיכם בקאשימה אנלטרס והוא הצטרף אליה, 4 חודשים לאחר מכן.

ב-23 במרץ 2013, אואדה ערך את הופעת הבכורה שלו בקבוצה בהפסד 2–4 לטוקיו במסגרת גביע הליגה היפני. ב-22 במאי 2013 ערך את הופעת הבכורה שלו בליגת העל היפנית בהפסד 1–2 נגד סרזו אוסקה. ב-16 באפריל 2014, אואדה הבקיע את שער הבכורה שלו בקבוצה בניצחון 1–2 נגד וגלטה סנדאיי במסגרת גביע הליגה היפני.

בעונת  הושאל לקבוצת צעירי הליגה היפנית מהליגה היפנית השנייה ובסיום העונה חזר לקאשימה.

ב-12 ביולי 2018, אואדה חתם לארבע שנים בסרקל ברוז' מליגת העל הבלגית. אואדה, ערך את הופעת הבכורה שלו בברוז' בתיקו 0-0 נגד סטנדרד לייז'. ב-6 באפריל 2019, אואדה כבש את שער הבכורה שלו בקבוצה בניצחון 2–3 נגד מוסקרון. במשחק זה, אף נבחר לאיש המשחק.

ב-18 בינואר 2021, אואדה הושאל לנים מליגת העל הצרפתית עד לסיום העונה, עם אופציה לרכישה.

ב-9 בינואר 2023 חזר לקדנציה שנייה בקאשימה אנטלרס.

## קריירה בינלאומית
בצעירותו, אואדה בנבחרות הצעירות של יפן ואף זכה עם הנבחרת הצעירה בגביע אסיה בכדורגל עד גיל 23 בשנת .

אואדה זומן לראשונה לסגל הנבחרת הבוגרת לקראת גביע אסיה בכדורגל 2015 לאחר פציעתו של אטסוטו אוצ'ידה, אך לא רשם דקות משחק בגביע. רק ב-13 בדצמבר 2017, אואדה ערך את הופעת הבכורה שלו בנבחרת בניצחון 1–2 נגד .

## תארים
; נבחרת יפן
*גביע אסיה בכדורגל עד גיל 23: 2016

## קישורים חיצוניים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשימה אנטלרס
קטגוריה:כדורגלני סרקל ברוז'
קטגוריה:כדורגלני נים
קטגוריה:כדורגלני נבחרת יפן
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:יפנים שנולדו ב-1994
קטגוריה:כדורגלנים יפנים באולימפיאדת ריו דה ז'ניירו (2016)
קנטקי קולונלס

**קנטקי קולונלס** (באנגלית: **Kentucky Colonels**) הייתה קבוצת כדורסל מהעיר לואיוויל שבקנטקי, אשר שיחקה בליגת ה-ABA בין השנים 1967–1976. בעונת 1974/1975 זכתה באליפות ליגת ה-ABA, ולאורך תקופת פעילותה העמידה את מאזן הניצחונות הגבוה ביותר מבין קבוצות הליגה; 448–296 (60.2%).

## היסטוריה
הקבוצה הוקמה בשנת 1967, לקראת עונת הבכורה של ליגת ה-ABA. ב-3 עונותיה הראשונות בלטו בקנטקי צמד הגארדים לואי דמפיר ודארל קרייר, אולם הקבוצה לא הצליחה לעבור את הסיבוב השני של הפלייאוף. בשנת 1970 צירפו הקולונלס את הרוקי דן איסל, אשר הוביל את כל שחקני הליגה עם ממוצע של 29.9 נקודות למשחק, והוליך את קבוצתו להעפלתה הראשונה לגמר ה-ABA; בסדרת הגמר עצמה הפסידה קנטקי מול יוטה סטארס, בתוצאה 3–4. בעונת 1971/1972 הצטרף לקבוצה הרוקי ארטיס גילמור, אשר לצדו של איסל הוביל את הקולונלס לקביעת שיא הליגה לניצחונות בעונה, עם מאזן 68–16, וזכה בתואר ה-MVP של העונה הסדירה. על אף הצטיינותם לאורך העונה הסדירה, הודחו הקולונלס מהפלייאוף כבר בסיבוב הראשון, על ידי ניו יורק נטס (2–4). בעונה העוקבת השיגה קנטקי 56 ניצחונות, והעפילה בשנית לגמר הליגה, אך הפסידה בו מול אינדיאנה פייסרס (3–4).

בשנת 1973 רכש את הקבוצה איש העסקים והבעלים של רשת KFC, ג'ון י. בראון, אשר לימים כיהן כמושל קנטקי. לקראת עונת 1974/1975 מונה יובי בראון כמאמן הראשי של הקולונלס, אשר סיימו את העונה במקום השני ב-ABA, והעפילו לגמר הליגה בפעם השלישית בתולדותיה; בסדרת הגמר גברה קנטקי על הפייסרס בתוצאה 4–1, בדרך לזכייתה היחידה באליפות ה-ABA. גילמור, אשר קלע 28 נקודות ואסף 31 ריבאונדים במשחק האחרון של הגמר, זכה בתואר ה-MVP של הפלייאוף. בקיץ 1975 מכרה הקבוצה את דן איסל לממפיס סאונדס מסיבות כלכליות, ובהיעדרו הפסידו הקולונלס בסיבוב השני של פלייאוף 1976. בעת פירוק ליגת ה-ABA ביוני 1976 הוחלט כי קנטקי לא תהיה אחת מהקבוצות שיעברו לליגת ה-NBA, ולאחר שנערך "דראפט פיזור" על שחקניה חדלה הקבוצה מלהתקיים.

## מאזנים לפני עונה
[ממוזער|שמאל|200px|[ארטיס גילמור, כוכב הזכייה באליפות עונת 1975]]

## קישורים חיצוניים

* סיכום העונות של המועדון, באתר Basketball-reference.com

## הערות שוליים

קטגוריה:קבוצות ABA
קטגוריה:קבוצות כדורסל אמריקאיות
קטגוריה:קנטקי
גשר האבן

**גשר האבן** (במקדונית: **Камен мост**; באלבנית: **Ura e gurit**, בטורקית: **Taşköprü**) הוא גשר מעבר מעל הנהר וארדאר שבסקופיה, בירת מקדוניה הצפונית. הגשר מוכר גם בשם **גשר דושאן** (במקדונית ובסרבית: **Душанов мост**) על שמו של סטפן אורוש הרביעי דושאן. הגשר נחשב לסמל של סקופיה והוא היסוד העיקרי של שלט האצולה של העיר  ושל דגל העיר . הגשר מחבר את כיכר מקדוניה עם הבזאר הישן של העיר.

## אדריכלות
ימין|ממוזער|הגשר בלילה
גשר האבן בנוי מגושי אבן מוצקים ונתמך על ידי עמודים יציבים המחוברים עם 12 קשתות חצי עגולות. אורך הגשר הוא , ורוחבו הוא . בית הקצינים, שהיה ליד הגשר, שוחזר לאחרונה.

## היסטוריה
גשר האבן הנוכחית נבנה על יסודות רומיים בחסותו של הסולטאן מהמט השני בין 1451 ל-1469. מרבית גשר האבן מקורו מהתקופה העות'מאנית, ולאורך כל מאות השנים, גשר האבן נפגע לרוב ואז תוקן. ישנן עדויות היסטוריות שהוא סבל פעם במהלך רעידת האדמה הגדולה  ב-1555, אשר פגעה או הרסה מאוד את ארבעת העמודים שלו. שיפוצים של הגשר בוצעו באותה השנה. כמה הוצאות להורג פומביות התרחשו גם על הגשר, כמו הוצאתו להורג של קרפוש  ב-1689.

בזמן מלחמת העולם השנייה, ב-1944, הונחו על ידי הנאצים חומרי נפץ. על פי בקשתם של יקירי העיר, הגרמנים ויתרו ברגע האחרון והגשר ניצל מהרס. השחזור האחרון של הגשר החל ב-1994. השיפוצים האלו נמשכו למשך כשבע שנים. בזמן שיפוצים אלו, אסור היה לאנשים לחצות את הגשר ועבור בעלי מלאכה רבים שעובדים בבזאר העתיק הסמוך לגשר הביא להשפעות כלכליות שליליות. מגדל השמירה בצורת מחראב שוחזר ב-2008.

שני חלקים של סקופיה שסימלו את הניגודים העירוניים שלה: "עות'מאנים" או "מודרניים", "ההיסטורי" או "הסוציאליסטי", "האלבני" או "המקדוני" מפוצלים על ידי הנהר וארדאר ומחוברים זה לזה על ידי גשר האבן. במאה ה-21, רוב המיעוטים בעיר הבירה רואים בגשר האבן כמייצג את הפיצול בין שני חלקיה של סקופיה.

## גלריה

קובץ:Skopski Kameni Most stara.jpg|גשר האבן וכיכר מקדוניה בראשית שנות ה-20 של המאה ה-20
קובץ:Skopje old tykish bridge on Vardar river in 1909.jpg|גשר האבן ב-1909
קובץ:Skopje-kamen-most.jpg|כתובת על הגשר
קובץ:Stonebridgeskopje.JPG|גשר האבן בלילה
קובץ:Karposh memory table Skopje.JPG|לוח זיכרון באתר הוצאתו להורג של קרפוש
קובץ:Puente de Piedra, Skopie, Macedonia, 2014-04-17, DD 69.JPG|גשר האבן
קובץ:Puente de Piedra, Skopie, Macedonia, 2014-04-16, DD 28.JPG|גשר האבן
קובץ:Kameni most.jpg|גשר האבן, תצלום משנות ה-50 של המאה ה-20
קובץ:Pogled kon Kamen most i Plostadot.tif|נוף לגשר האבן ולכיכר


## קישורים חיצוניים

## הערות שוליים

קטגוריה:סקופיה: מבנים
אבן
קטגוריה:הבזאר הישן (סקופיה)
עלאא אלדין קרי, סולטאן מלאקה

הסולטאן **עָלָאא אָלְדִין קֵרי רִיאָט שָאָה** (נפטר ב-1488) היה הסולטאן השביעי של סולטנות מלאקה ששלט בה בין השנים 1477–1488.

## תקופת שלטונו
תקופת שלטונו ידועה כתקופה שקטה למדי, ומסופר עליו שבלילות היה הסולטאן מסתובב מחופש, במטרה לראות את אורחות החיים של עמו, ובאחד הלילות נטען שהוא רדף אחרי גנב. מעבר לכך, הוא היה שליט דתי ונחשב להגון. עם זאת, אחיו, רג'א אחמד, שאף לעלות לשלטון באמונה כי הוא השליט החוקי של הסולטנות. אחיו לא היה האויב היחיד של עלאא אלדין קרי, כששתי נשותיו, אחת מהן הודית-מוסלמית, שהביאו לו ארבעה ילדים, התקוטטו על הירושה.

בתקופתו עלו בכוחם הודים-מוסלמים (מכונים "מאמאקים") שהתגוררו במלזיה של ימינו, והפכו לכוח דומיננטי יותר ביחס למלאקה. ראש הממשלה של אלדין קרי היה הודי-מוסלמי בעצמו.

11 שנים אחרי עלייתו לשלטון, כתוב במקורות ההיסטוריים כי הסולטאן מת בנסיבות שאינן ידועות. מקורות אחרים מעלים כי ייתכן והוא הורעל במזימה של אחיו, רג'א אחמד, ראש הממשלה שלו ואשתו השנייה. בנו, רג'א מוחמד, וגיסו, רג'א מרלונג, הועלו גם הם כחשודים בהרעלתו.

אחרי מותו של עלאא אלדין קרי, עבר השלטון לידיו של בנו, רג'א מוחמד, תוך דילוג על בנו הראשון, רג'א מנוואר, שנחשב בעיני רבים ליורש החוקי. בכל אופן, המאמאקים הצליחו להשתלט על הסולטנות. עם זאת, הם הצליחו להחזיק בכך לפרק זמן קצוב, עד 1511, כשהפורטוגזים פלשו לאזור, והביאו את הקץ על קיומה של הסולטנות.

## קישורים חיצוניים
*

## הערות שוליים

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1488
פיטר גרין (מוזיקאי)

**פיטר גרין** (נולד בשם **פיטר אלן גרינבאום**; 29 באוקטובר 1946 – 25 ביולי 2020) היה זמר-יוצר וגיטריסט אנגלי, ממוצא יהודי. בשנת 1998, נכנס להיכל התהילה של הרוק אנד רול כמייסד פליטווד מק. גרין כתב והלחין להיטים רבים ללהקה כ"Albatross", "Black Magic woman", "Man of the World".

מגזין רולינג סטון דירג אותו במקום 58 ברשימת "100 הגיטריסטים הגדולים בכל הזמנים". ביוני 1996 נבחר למקום השלישי ברשימת "הגיטריסטים הטובים בכל הזמנים" במגזין Mojo.

## ביוגרפיה
גרין נולד בלונדון בשנת 1946 למשפחה יהודית. אחיו מייקל לימד אותו לנגן בגיטרה, ומגיל 11 פיטר למד בעצמו. מגיל 15 ניגן באופן מקצועי, כשבמקביל עבד בחברת שליחויות. הוא ניגן לראשונה בגיטרת בס בלהקה שנקראה "בובי דניס והדומינוס" שניגנה פופ ורוק אנד רול. גרין הושפע מלהקת הצלליות והגדיר את האנק מרווין כאליל הגיטרה שלו.

ב-1965 ניגן גיטרה ראשית בלהקה של פיטר בארדנס, שם הכיר את המתופף מיק פליטווד. בשנת 1967, הקים יחד עם פליטווד את להקת פליטווד מק, תוך שהוא מתעקש ששם הלהקה יורכב משמות הנגנים האחרים ולא משמו-שלו. גרין היה שותף לכתיבת שלושת אלבומי הלהקה ושירים רבים שכתב היו ללהיטים ואף הצליח בקריירת סולו מצליחה מסחרית משלו שפרסמה אותו עם כישורי נגינתו ושירתו.

בשנת 1970, לאחר התמודדות עם בעיות נפשיות, עזב את הלהקה בעקבות שימוש רב בסם ה-LSD. כעבור מספר שנים אובחן כחולה סכיזופרניה ואושפז בבית חולים פסיכיאטרי שם טופל בנזעי חשמל.

## חיים אישיים
במהלך תקופת התדרדרותו הנפשית, התגורר עם אחיו הגדול לן ואמו. ב-1978 נישא לג'ין סמואלס, ממנה התגרש אחרי שנה אחת ולהם בת אחת, רוזבד (נולדה ב-1978).

ב-25 ביולי 2020, גרין נפטר בנסיבות טבעיות בגיל 73.

## ביקוריו בישראל
פיטר גרין, שכנער סבל מהצקות בבית הספר הלונדוני באיסט אנד בשל יהדותו, ביקר לראשונה בישראל בשנת 1971 לאחר שעזב את הלהקה, ושהה כחודשיים כמתנדב בקיבוץ משמרות, באופן אנונימי. הם הכירו אותו כפיטר, ולא ידעו שהוא פיטר גרין.

בשנת 1980 ביקר שוב בארץ, והתראיין לעופר ניר במוסף "חותם" של העיתון "על המשמר", בו סיפר על שעבר עליו לאחר פרישתו מהלהקה, על עבודתו עם קשישים, על ביקורו החוזר בקיבוץ משמרות, ועל שירתה של זמרת ששירתה מצאה חן בעיניו (נורית גלרון).

ב-25 בדצמבר 1980 השתתף גרין בג'אם סשן עם נגנים ישראלים ב"אולפני אשל" בתל אביב, מהג'אם שרדו שתי הקלטות: "משוטט ברחובות", ו"לפעמים אני עצוב". גרין מנגן שם, כהרגלו, על גיטרה לס פול השייכת לשמעון הולי. ניתן להאזין להקלטות בכתבה.

בשנת 1981 הופיע בארץ ב"קולנוע דן" בתל אביב, ונעזר רבות באחיו הגדול מייקל בנגינה בהופעה.

בשנת 1985 הופיע ב"פסטיבל הכוכבים 85" ברמת גן.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרים-יוצרים בריטים
קטגוריה:גיטריסטים בריטים
קטגוריה:גיטריסטים יהודים
קטגוריה:זמרים-יוצרים יהודים
קטגוריה:לונדון: אישים
קטגוריה:מתמודדים עם מגבלה נפשית: בריטים
קטגוריה:סכיזופרנים
קטגוריה:פליטווד מק
קטגוריה:אנגלים שנולדו ב-1946
קטגוריה:אנגלים שנפטרו ב-2020